cyanic-selkie/wikianc huggingface dataset:
Doña Anan piirikunta
Doña Anan piirikunta on Yhdysvaltojen New Mexicon osavaltiossa sijaitseva piirikunta. Sen väkiluku oli 209 233 vuonna 2010 ja sen pinta-ala on 9 878 neliökilometriä. Doña Anan suurin kaupunki Las Cruces on myös piirikunnan hallintokeskus.
Waterloo & City Line
Historia
London and South Western Railway liikennöi linjaa sen avaamisesta vuoteen 1923 asti, jolloin se siirtyi Southern Railwayn haltuun. Osa Lontoon metroa siitä tuli vasta vuonna 1996. Linjalla ei ole minkäänlaista yhteyttä muuhun metroverkkoon, joten mikäli kalustoa on saatava pois linjalta, on vaunut nostettava varikolta nosturilla maan pinnalle.
Kalusto
Waterloo & City Linelle on ollut kolmenlaisia junia sen liikennöinnin aikana. Nykyiset junat ovat vuodelta 1992, ja ne ovat lähestulkoon samanlaisia Central-linjan kanssa. Rata peruskorjattiin näitä junia varten, koska ne tarvitsivat kaksi virtakiskoa (ns. neljäs raide).
Jarre in China
Konsertissa esiintyivät Jarren ohella yli 260 kiinalaista muusikkoa, mm. Pekingin sinfoniaorkesteri.
Lieksan Vaskiviikko
Vaskiviikon taloudellisen toiminnan tukijana toimii 1981 perustettu Lieksan Vaskiviikon Kannatusyhdistys ry..
Koulutus
Vaskiviikoilla on runsas koulutustarjonta. Kurssitarjontaan kuuluvat esimerkiksi seuraavat kurssit: Vaskisoitinten mestariluokat ja perusopetus, seitsikko- ja puhallinyhtyeopetus, MP Pilates -peruskurssi.
Ken Daneyko
Ken Daneyko (synt. 17. huhtikuuta 1964 Windsor, Ontario) on pelaajauransa lopettanut ammattijääkiekkoilija. Hän pelasi puolustajana koko uransa New Jersey Devils -joukkueessa NHL:ssä.
Aleksei Nikantšikov
Henkilökohtaisen maailmanmestaruuden Nikantšikov voitti kolme kertaa.
Peukaloisen retket villihanhien seurassa
Kirjan suomensi Juhani Aho käsikirjoituksesta, mikä näkyy muun muassa siinä, että luku mustien ja harmaiden rottien sodasta on katkelmallinen. Ahon suomennoksen ensipainos on myös bibliofiilisesti erityisen arvokas, koska Lagerlöf muutti vielä tarinaansa suomennoksen jälkeen. Maija Karma kuvitti suomalaisen laitoksen vuonna 1958 ja sai seuraavana vuonna kuvituksestaan Rudolf Koivu -palkinnon.
Muuta
Hanhen selässä lentävä Nils Holgersson – tunnettu kuva kirjasta – on kuvattu Ruotsin 20 kruunun setelin selkäpuolella. Myös saksalainen autolautta M/S Nils Holgersson on nimetty Nils Holgerssonin mukaan.
Karelia-ammattikorkeakoulu
Opiskelijakunta ja -liikuntatoiminta
Opiskelijakunta POKA on Karelia-amk:n opiskelijoiden yhdistys, joka edustaa näitä ammattikorkeakoulun toimielimissä. Lisäksi POKA järjestää tuutoritoimintaa ja tarjoaa opiskelijoille myös monenlaista vapaa-ajan ohjelmaa.
Michel Host
Host kuoli 6. kesäkuuta 2021 koronavirukseen Pariisissa COVID-19 pandemian aikana Ranskassa.
Taistolaisuus
Taistolaisuus on poliittinen termi, jolla viitataan Taisto Sinisalon mukaan nimen saaneeseen Suomen Kommunistisen Puolueen sisäiseen oppositioon ja sen ympärillä 1970- ja 1980-luvulla toimineeseen liikkeeseen. Käsitteen keksivät Helsingin Sanomien toimittajat 1970-luvun alussa. Taistolaiset itse eivät koskaan käyttäneet loukkaavaksi kokemaansa termiä, ja omassa retoriikassaan liike identifioituikin esimerkiksi puolueen ”luokkakantaisiksi” tai ”terveiksi” voimiksi. Taistolaisia nimitetään usein kiistanalaisesti stalinisteiksi. Näkyvimpiä taistolaisia olivat teatteri-, musiikki- ja opiskelijaradikaalit. Liikkeen äänenkannattaja oli Tiedonantaja.
Nuortaistolaisuus
Taistolaisesta nuorisoliikkeestä on käytetty vaihtelevasti nimityksiä opiskelija- ja nuortaistolaisuus pyrittäessä korostamaan ilmiöiden erillisyyttä SKP:n oppositiosta. Nuortaistolaisuus syntyikin itsenäisesti 1970-luvun vaihteessa, vasta vuosia SKP:n puolueriidan alettua muun muassa Teiniliiton ja Uudenmaan sosialistisen nuorisoliiton (USNL) piirissä. Yhteydet SKP:n oppositioon muodostuivat kuitenkin nopeasti ja uusista liittolaisista oli hyötyä molemmille osapuolille. Vähemmistön piiriin nuoria ajoi myös enemmistön paikoin huomattavan nihkeä suhtautuminen näitä kohtaan. Tosin 1980-luvun alussa eräät luokkakantaiset toverit näkivät varsinkin opiskelijoiden tulon liikkeeseen erääksi sen epäonnistumisten syistä.
Suhde väkivaltaan
1970-luvulla Tiedonantaja-lehden toimittajana työskennellyt Anssi Sinnemäki on kirjoittanut, että taistolaisliikkeessä muokattiin ilmapiiriä väkivaltaisten ratkaisujen hyväksymiselle ja siten luotiin kasvualustaa terrorismille. ”Terrorismi oli osa ajan henkeä." Sinnemäen mukaan kuitenkin Suomessa Neuvosto-ohjatun liikkeen johto suitsi radikaaleinta vasemmistoa, mikä ei kuitenkaan kokonaan poistanut terrorin vaaraa.
Asema SKP:ssä
SKP:ssä taistolaisten tärkein organisaatio olivat sen hallitsemat kahdeksan piirijärjestöä, kuten keskeiset Uusimaa ja Turku. Toisen osapuolen haltuun joutunut SKP:n järjestö tai osasto vaihtoi puoltaan hyvin harvoin. Uusia osastoja perustettiin aatteellisesti ”puhtaalta” pohjalta. Kiisteltyä Tiedonantaja-lehteä perusteltiin usein piirijärjestöjen julkaisuoikeuteen vetoamalla, kun enemmistö olisi halunnut lakkauttaa sen.
Liikkeen hiipuminen
Ensimmäinen osoitus enemmistöläisten kärsivällisyyden loppumisesta oli SKDL:n eduskuntaryhmän päätös erottaa kaikki oppositioon kuuluneet kansanedustajat ryhmästään 12. marraskuuta 1981. Oppositio erotettiin SKP:sta 20. edustajakokouksen (1984) jälkeen. Ylimääräiset edustajakokoukset (1985 & 1986) virallistivat erottamiset, mutta erotetut takertuivat entistä voimakkaammin puolueeseen ja sen symboleihin. Oppositio piti keväällä 1986 SKP:n järjestöjen edustajakokouksen, jonka osanottajat totesivat itsensä päätösvaltaisiksi käsittelemään SKP:n asioita. Viikkoa ennen SKP:n 21. edustajainkokousta (1987) piti oman (21.) edustajakokouksensa Suomen kommunistinen puolue (yhtenäisyys) (SKPy), jonka puheenjohtajaksi valittiin Taisto Sinisalo. Vaalipuolueeksi perustettiin 12. huhtikuuta 1986 Demokraattinen vaihtoehto (1986–1990), joka sai 1987 eduskuntavaaleissa 4,2 % (122 181) äänistä ja neljä kansanedustajaa. Demokraattinen Vaihtoehto osallistui vuoden 1988 presidentinvaaliin asettamalla ehdokkaakseen SKPy:n puheenjohtajana syksystä 1986 toimineen Jouko Kajanojan, joka sai 56 528 ääntä (1,9 %).
Nathaniel Bar-Jonah
David Paul Brown eli vuodesta 1991 Nathaniel Benjamin Levi Bar-Jonah (15. helmikuuta 1957 – 13. huhtikuuta 2008) oli yhdysvaltalainen rikollinen, joka syntyi Worcesterissa, Massachusettsissa, ja oli kuollessaan istumassa Montanan osavaltiossa 130 vuoden tuomiotaan.
Bar-Jonahin uuden pidätyksen yhteydessä vuonna 1999 hänen kotoaan löytyi varsin raskauttavana pidettyä aineistoa, kuten pienten lasten kuvia. Poliisi epäili häntä 6. helmikuuta 1996 kadonneen 10-vuotiaan Zachary Ramsayn murhasta, mutta syytteistä luovuttiin, sillä äiti uskoi vakaavasti poikansa olevan yhä elossa.
Arvo Lehesmaa
Lehesmaa oli ansioitunut teatterinäyttelijä, ja hän esiintyi 1940-luvulta lähtien myös lukuisissa elokuvissa. Yli 80 elokuvaroolia tekevät hänestä yhden ahkerimmista suomalaisista näyttelijöistä. Hän esiintyi etupäässä Suomen Filmiteollisuuden tuottamissa elokuvissa. Hän oli muun muassa yksi Matti Kassilan, Ville Salmisen ja Edvin Laineen luottonäyttelijöistä, ja hän esitti niin koomisia kuin vakaviakin rooleja.
Waldemar Becker
Takaisin sotilasuralle
Vuonna 1871 Becker asettui Egyptin armeijan palvelukseen taistellakseen sen joukoissa Turkkia vastaan. Menestys ei kuitenkaan ollut erityinen, ja pian Becker siirtyi Konstantinopolissa olevan Venäjän suurlähettilään kreivi Nikolai Ignatjevin suosituksesta Serbian armeijan esikuntaan, jossa hän ryhtyi uudistamaan Serbian armeijaa. Samalla Becker painosti Serbian hallitusta julistamaan sodan Turkille. Sodan syttyessä Becker nimitettiin Serbian armeijan esikuntapäälliköksi, mutta hän joutui kuitenkin eroamaan tehtävästä riitauduttuaan Serbian kuninkaan kanssa. Sen jälkeen myöskään Venäjän armeija ei huolinut häntä palvelukseensa. Becker lähti Kreikkaan, jossa parhaillaan suunniteltiin Balkanin liittoa ja hyökkäystä Turkkia vastaan. Suunnitelmat kuitenkin raukesivat, kun tuli tieto Venäjän aloittamista rauhanneuvotteluista.
Gianfranco Lombardi
Elämä ja urheilu-ura
Lombardi kuului vuosikymmenen ajan Italian miesten maajoukkueen vakiopelaajiin. Hän kuului Italian kokoonpanoon muun muassa kesäolympialaisissa Roomassa 1960 (Italia neljäs), Tokiossa 1964 (viides) ja Méxicossa 1968 (kahdeksas), vuosien 1963 ja 1967 MM-kilpailuissa sekä vuosien 1959 ja 1965 EM-kilpailuissa. Välimeren kisoista Lombardin edustama Italia voitti kultaa vuonna 1963.
Alice Phoebe Lou
Ura
Maaliskuussa Alice oli Consequence of Soundin kuukauden artisti. Toukokuussa 2019 julkaistiin Zeiss-planetaariossa kuvattu ”Galaxies”-video, jolla esiintyy myös Maisie Williams. 12.7.2019 julkaistiin digitaalisena A Place of My Own (Mahogany Sessions) EP, joka sisältää live-versiot neljästä Paper Castles -albumin kappaleesta. Video sessiosta julkaistiin samalla YouTubessa. 7.8.2019 julkaistiin video Sola EP:n Lost in LA kappaleesta.
Alice jatkoi kiertueitaan kesällä 2022 ja syksyllä hän oli lämmittelijänä Billy Braggin Pohjois-Amerikan kiertueella. Kiertueet jatkuivat Australiassa ja Itä-Aasiassa keväällä 2023. Ensimmäinen single Shelter tulevalta viidenneltä albumilta julkaistiin 10.3.2023 ja sen musiikkivideo noin kuukautta myöhemmin. Toinen single, Open My Door, julkaistiin 28.4.2023.
Spelit
thumb|Spelit ammentavat Etelä-Pohjanmaan kansanmusiikin juurista
Historia
Kauhajoella pidettävän Spelien 50-vuotisjuhlan kunniaksi julkaistiin kesäkuussa 2022 kulttuurineuvos Jorma Aron ja opetusneuvos Erkki Nevanperän laatima kirja.
Henrietta Aarnikoivu
Aarnikoivu on toiminut myös taloushallinnon, palvelutuotannon sekä henkilöstöhallinnon johtotehtävissä.
Sanni Syrjälä
Sanni Syrjälä (s. 28. kesäkuuta 1998 Ilmajoki) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 47 runko- ja loppusarjaottelua sekä pudotuspelejä. Hän on Ilmajoen Kisailijoiden kasvatti ja on Superpesiksessä edustanut kausina 2016–2017 Seinäjoen Maila-Jusseja sekä kaudella 2018 Lapuan Virkiää ja kahden ottelun verran Lappajärven Veikkoja. Kaudella 2019 hän pelaa Kempeleen Kirissä.
Sanni Syrjälän sisko Silja Syrjälä on myös superpesispelaaja.
Chungha
Varhaiset vaiheet
Kim Chan-mi syntyi 9. helmikuuta 1996 Soulissa. Hän asui Dallasissa Texasissa kahdeksan vuotta ja muutti takaisin Koreaan tullakseen laulajaksi. Kim osaa puhua sujuvasti englantia ja koreaa.
Naisten koulutus teknistieteellisillä aloilla
American Institute of Physicsin mukaan vuonna 1975 naiset saivat yhdysvaltalaisissa fysiikan koulutusohjelmissa 10 prosenttia kandidaatintutkinnoista ja viisi prosenttia tohtorintutkinnoista. Nykyään luvut ovat 20 prosenttia ja 18 prosenttia.
Yksilöllinen taso
Kiinnostuksen menetys on ollut tärkein syy tytöille, jotka ovat luopuneet STEM:stä. Jotkut ovat kuitenkin todenneet, että tähän valintaan vaikuttavat voimakkaasti sosialisaatioprosessi ja stereotyyppiset ajatukset sukupuolirooleista. Kaavamaiset käsitykset sukupuolesta vihjaavat siihen, että STEM-tutkimukset ja urat ovat miesten alueita. Nämä käsitykset voivat vaikuttaa kielteisesti tyttöjen kiinnostukseen, sitoutumiseen ja saavutuksiin STEM-alaloilla ja estää heitä harjoittamasta STEM-uraa. Tällaisia kaavamaisuuksia omaksuvilla tytöillä on alhaisempi itsetehokkuus ja luottamus omaan kykyynsä kuin pojilla. Itsetehokkuus vaikuttaa huomattavasti sekä STEM-koulutuksen tuloksiin että STEM-uran pyrkimyksiin. Jotkut tutkimukset ovat osoittaneet, että tytöt näyttävät varttuessaan menettävän kiinnostuksensa STEM-aiheiden suhteen.
Yhteiskunnallinen taso
Kulttuuriset ja sosiaaliset normit vaikuttavat tyttöjen käsityksiin heidän kyvyistään, roolistaan yhteiskunnassa sekä uran ja elämän pyrkimyksistä. Sukupuolten tasa-arvon aste yhteiskunnassa vaikuttaa tyttöjen osallistumiseen ja suorituskykyyn STEM: ssä. Maissa, joissa sukupuolten tasa-arvo on suurempi, tytöillä on yleensä enemmän positiivisia asenteita ja luottamusta matematiikkaan, ja sukupuolten välinen ero saavutuksessa on pienempi. Sukupuolten tasa-arvon edistämiseen tähtäävät kohdennetut toimenpiteet, kuten sukupuolten tasa-arvon valtavirtaistamista koskeva lainsäädäntö tai politiikat, kuten kiintiöt, taloudelliset kannustimet tai muut, voivat lisätä tyttöjen ja naisten osallistumista STEM-koulutukseen ja uraan. Lapset ja aikuiset sisäistävät tiedotusvälineissä esitetyt sukupuoliroolit ja ne vaikuttavat siihen miten he heidän näkevät itsensä ja muut. Media voi pahentaa tai haastaa sukupuolirooleja STEM-kyvyistä ja urasta. Tutkimuksessa johtavat naiset, jotka suorittivat tutkintoja miesten kanssa, suoriutuivat huonommin kuin naiset, jotka suorittivat tutkintoja muiden naisten kanssa. Stereotyyppiriski on olemassa, kun yksilöt ovat tietoisia siitä, että heitä voidaan arvioida stereotyypin perusteella.
Michael Manley
Michael Manley viittaa seuraaviin henkilöihin:
Hyynilänjoki
Joen nimityksistä
Joella on tavallisesti vain yksi nimi koko sen juoksulle, mutta aikojen saatossa on vanhojen jokien eri osuuksille annettu omia nimiä. Näin on käynyt myös Saikkalanjoelle. Osuuden, joka virtasi Tupurlanjärven ja Mätikön välillä, nimeksi jäi Saikkalanjoki. Joen osuutta Mätiköstä yläjuoksulle päin kutsuttiin Hyynilänjoeksi, koska se kulki Hyynilän kylän kautta. Asutuksen levittyä pohjoiseen alkoi tulla tarve kutsua eri järvien välisiä osuuksia omilla nimillään. Näille osuuksille annettiin seuraavia nimiä: Karinjoki, Hiusjoki, Tomulanjoki ja Pukaranjoki.
Cindy Rintala
Yleistä
Cindy on ammatiltaan kosmetologi ja hän on sivutoimisesti toiminut myös tanssinopettajana. Cindy tuli sarjaan mukaan joulukuussa 2009, kun Miro Holm palkkasi Cindyn Salla Laitelan avuksi Jardin Day Spa -kauneushoitolaan. Myöhemmin Salla sai potkut mustamaalattuaan Cindya. Miro muutti Ranskaan ja jätti kauneushoitolan Cindyn hoitoon, joka palkkasi avukseen tuote-esittelijä Jenni Vainion. Cindy on nuoruudessaan seurustellut Sebastian Vuorelan kanssa, mutta suhde päättyi Sebastianin jouduttua vankilaan. Parilla on yhteinen poika, Elias, jonka he antoivat adoptoitavaksi. Cindy asui avoliitossa Tuukka Aaltosen kanssa, mutta suhde päättyi eroon, kun vastoin Tuukan toivetta Cindy ei ollut valmis perustamaan perhettä.
Kesäolympialaiset 1996
Kohokohtia
Uinnissa Venäjän Aleksandr Popov uusi Barcelonan saavutuksensa ja voitti kullan sekä 100 metrin että 50 metrin vapaauinnissa. Pidempiä vapaauintimatkoja hallitsi Uuden-Seelannin Danyon Loader, joka voitti 200 metriä ja 400 metriä. Perhosuinnissa tuplamestari oli Venäjän Denis Pankratov. Yhdysvaltain Josh Davis voitti kolme viestikultaa. Naisten puolella yhdysvaltalainen uimari Amy Van Dyken voitti neljä kultaa (2 henkilökohtaista ja 2 viestikultaa). Naisten uintikuningatar oli kuitenkin Irlannin Michelle Smith, joka voitti kolme henkilökohtaista uintikultaa. Hänet asetettiin kaksi vuotta myöhemmin neljän vuoden kilpailukieltoon doping-käryn vuoksi, mutta hän sai kuitenkin säilyttää mitalinsa. Henkilökohtaisiin tuplavoittoihin ylsivät Van Dyken sekä Etelä-Afrikan Penelope Heyns rintauintimatkoilla. Unkarin Krisztina Egerszegi otti historiallisen kolmannen peräkkäisen kultansa 200 metrin selkäuinnissa. Häntä ennen vain Australian Dawn Fraser oli voittanut samalla henkilökohtaisella uintimatkalla kolme peräkkäistä olympiakultaa. Yhdysvallat voittivat kaikki kuusi viestikultaa.
Pyöräilyssä olivat ensimmäistä kertaa ammattilaiset mukana. Maantieajon kullat menivät Sveitsin Pascal Richardille ja Ranskan Jeannie Longo-Ciprellille. Myös viisinkertainen Tour de Francen voittaja Espanjan Miguel Indurain nousi korkeimmalle korokkeelle voitettuaan aika-ajon. Ratapyöräilyssä Saksan Jens Fiedler voitti toisen peräkkäisen kultansa miesten eräajossa.
Luettelo Espoon julkisista taideteoksista ja muistomerkeistä
Luettelo Espoon julkisista taideteoksista ja muistomerkeistä sisältää Espoon avoimilla, julkisilla paikoilla olevat patsaat, veistokset, muistomerkit ja muistolaatat.
Linux (ydin)
Kehitysprosessi
Kesällä 2015 ytimen versiossa 4.1 oli yli 19,5 miljoonaa lähdekoodiriviä. Linux-ytimen uudelleenkehittämisen arvosta on esitetty useita arvioita: maaliskuussa 2011 sen arvioitiin olevan 3 miljardia Yhdysvaltain dollaria ja kasvavan. Linux Foundationin julkaiseman raportin mukaan kehitykseen on osallistunut yli 13 500 kehittäjää yli 1 300 yrityksestä. Ytimen kokoon vaikuttaa kaikki sen tukemat arkkitehtuurit ja laitteisto jota se tukee: Greg Kroah-Hartmanin mukaan keskimääräinen kannettava tietokone käyttää noin  toimiakseen kunnolla.
Virtuaalinen tiedostojärjestelmä
pienoiskuva|oikea|250px|Linux-ytimen IO-pino Linux-ydin tukee virtuaalista tiedostojärjestelmää (VFS), joka sallii ytimen tukea useita konkreettisia tiedostojärjestelmiä. Vastaava rakenne on toteutettu esimerkiksi SunOS-käyttöjärjestelmässä.
Ytimen järjestelmäkutsujen alla sijaitsee VFS-kerros, jonka alla sijaitsevat varsinaiset tiedostojärjestelmät. Tiedostojärjestelmien alla sijaitsee lohkopohjainen kerros, jonka alla sijaitsevat laiteajurit. VFS-kerros on abstraktiokerros, joka erottaa POSIX-yhteensopivan rajapinnan tiedostojärjestelmäkohtaisista toteutuksista.
Laiteajurit
LKDDb (Linux Kernel Driver DataBase) on projekti, joka pyrkii kokoamaan kattavan tietokannan Linuxin tukemasta laitteistosta ja protokollista. Tietokanta sisältää laitteiden tunnisteet, ytimen konfiguraation ja ajurin tiedostonimen. Käyttäjät voivat lisätä omia laitetietoja.
Käyttäjäoikeuksienhallinta
Landlock on vallitsevien oikeuksien (kuten globaali tiedostojärjestelmäpääsy) rajoittamiseen suunnattu pinottava turvamoduuli (LSM), jota voidaan käyttää hiekkalaatikoiden tekemiseen.
Prosessien välinen kommunikointi
Muita ratkaisuja ovat muun muassa kehityksen alla oleva bus1 ja Androidin käyttämä binder.
Rajapinnat ja alijärjestelmät
Direct Rendering Manager (DRM) on monimutkaisten grafiikkalaitteiden kuten ohjelmoitavien grafiikkasuorittimien tukemiseen suunnattu rajapinta.
on asynkronisen IO:n rajapinta, jonka suunnittelutavoitteina on soveltuvuus muihinkin kuin lohko-orientoituneisiin tallennuslaitteisiin. on suunniteltu korvaamaan vanha AIO-rajapinta. ratkoo vanhan rajapinnan ongelmakohtia ja muun muassa tukee puskurointia, toimii deterministisesti (ei pysäytä) ja vähentää muistikopioita. muuttaa sovelluksien suunnittelua ja sen käyttöä suunnitellaan myös muihin tarpeisiin.
kexec on ytimen järjestelmäkutsu, jolla voi vaihtaa suoraan toiseen ytimeen ilman järjestelmän täyttä uudelleenkäynnistämistä, joka nopeuttaa suurien palvelimien päivitystä.
Alustat
UClinux-projektin myötä Linux tukee myös digitaalisia signaaliprosessoreita sekä mikrokontrollereita sulautetuissa järjestelmissä ja reitittimissä. Projekti on integroitu ytimen päähaaraan versiossa 2.5.46.
Lisensointi
Linuxin varhaiset versiot oli julkaistu Torvaldsin itse kirjoittamalla lisenssillä, joka ei sallinut ytimen levitystä rahaa vastaan koska halusi sen pysyvän ilmaisena eikä niinkään vapaan ideologian mukaisena. Eräiden tahojen toivoessa voivansa kerätä Linuxin levittämisestä syntyvät kustannukset Torvalds päätti muuttaa lisenssiä ja totesi rahaan liittyvän rajoituksen olleen virhe. Linus ilmoitti version 0.12 julkistuksen yhteydessä siirtyvänsä käyttämään GNU GPL -lisenssiä 1. helmikuuta 1992 lähtien. Ytimen nykyinen lisenssi on GPL versio 2 ja Torvalds on sanonut vastustavansa siirtymistä versioon 3 sen lisäämien käyttörajoituksien vuoksi. Torvalds on kuvaillut päätöstään julkaista Linux-ydin GPL-lisenssillä parhaaksi tekemäkseen asiaksi.
Franco Fraticelli
Roomassa syntynyt Fraticelli käytti uransa aikana myös pseudonyymiä Frank Rubien.
Sara Chafak
Yksityiselämä
Chafakin isä on marokkolaistaustainen. Hänellä on kolme veljeä ja yksi sisko. Chafakin ja Tuomas Varesvuon 14-vuotinen suhde päättyi eroon vuonna 2019. Sen jälkeen Chafak asui avoliitossa jääkiekkoilija Jeffrey Lawmanin kanssa, josta hän erosi elokuussa 2023.
Kajaanin Suunnistajat
Kajaanin Suunnistajat on yksi Kainuun rastiviikon perustajaseuroista ja sen ensimmäisen osakilpailun järjestäjä vuonna 1966.
Kajaanin Suunnistajat toimii Kajaanin kaupunkiseudulla ja toimii kaikkien suunnistuslajien järjestäjänä. Kuntosuunnistusta seura toteuttaa KS-kuntorastien nimellä ja järjestämällä Vappurastit. Kuntosuunnistustapahtumissa tehdään vuosittain lähes 3000 suoritusta.
Tyyppitalo
Vaikka nykyisten talotehtaitten markkinoimia talomalleja edustavat talot ovat keskenään vastaavia samaan tapaan kuin tyyppitalot, ne eivät ole tyyppitaloja, koska talotehtaalta ei voi hankkia pelkkiä suunnitelmia. Lisäksi ne eroavat enimmäkseen tyyppitaloista siten, että suunnitelmat saadakseen on maksettava.
Kajaanin Suunnistajat
Seura on ns. kasvattajaseura; lasten ja nuorten suunnistus on seuran painopistealue. Kilpasuunnistukseen osallistuu noin 70 seuran jäsentä.
Tyyppitalo
Tyyppitalojen synty
Suomessa alettiin kehitellä asuinrakennusten tyyppitaloja 1920-luvulla. Aiemmin tyyppitalojärjestelmää oli käytetty lähinnä koulu- ja asemarakennuksissa. Sosiaalihallitus tilasi 1922 maatilarakennusmalliston arkkitehti Elias Paalaselta ja julkaisi malliston vihkona. Sarjasta otettiin 1920-luvulla kaksi tuhannen kappaleen painosta. Myös Asuntohallitus julkaisi 1920-luvun lopulla maatilojen tyyppitalokokoelman.
Kajaanin Suunnistajat
Seuran tunnetuin kasvatti on Paula Haapakoski, joka on voittanut suunnistuksen MM-viestikultaa 2006 ja 2007 ja EM-kullan 2006. Hiihtosuunnistuksessa seuran Tommi Härkönen on saavuttanut useita nuorten SM- ja EM-mitaleita sekä viestissä nuorten MM-pronssia. Kajaanin Suunnistajat on järjestänyt Kainuun rastiviikon lisäksi säännöllisesti myös muita suunnistuksen arvokisoja mm. SM-suunnistuksen R2-kisat vuonna 2002, Huippuliigan sprintin 2007, Nuorten Jukolan 2011, sprintin maailmancup-osakilpailun 2012 ja Koululiikuntaliiton kilpailut 2016. Seura oli mukana myös järjestämässä suunnistuksen MM-kilpailuja Vuokatissa 2013.
Tyyppitalo
Ruotsalaistalot
Syksyllä 1940 Suomi sai 2 000 koottavaa puista omakotitaloa talvisodan jälkeiseen jälleenrakentamiseen tarkoitetun kansalaiskeräyksen tuottona Ruotsista. Talot suunniteltiin Suomessa, mutta työpiirustukset tehtiin Ruotsissa paikallisten standardien mukaisesti. Ruotsalaistaloja oli neljää tyyppiä, kaksi maaseudulle ja kaksi kaupunkeihin. Lauri Pajamiehen suunnittelemat kaupunkitalotyypit olivat yksikerroksisia; kattomuotona niissä oli loiva harjakatto. Taloissa oli täyskellari; kellaritila mahdollisti erillisestä talousrakennuksesta luopumisen, mistä oli etua varsinkin pienillä kaupunkitonteilla. Peseytymistilat olivat niukahkot, mutta kellarissa sijaitseva pesutupa oli mahdollista muuttaa saunaksi. Urho Orolan ja Jalmari Peltosen suunnittelemat maaseututyypit olivat jyrkempikattoisia puolitoistakerroksisia taloja, joiden ullakolle oli mahdollista sijoittaa asuinhuoneita.
Rintamamiestalojen arviointia
Rintamamiestalo vastasi suomalaisen arkkitehtuurin sen aikaisia funktionalistisia ihanteita. Suunnittelussa kiinnitettiin huomiota rakenteiden käytännöllisyyteen ja toimivuuteen, taloihin suunniteltiin vain tarpeellisiksi katsottuja toimintoja, oma piha mahdollisti luonnonläheisempää asumista. Tyyppejä on arvosteltu siitä, että ne ovat vieraita suomalaiselle rakennusperinteelle. Talon 1½-kerroksisuus on epätyypillinen korkeus, ja neliömäinen pohja johtaa perinteestä poikkeavaan rungon muotoon. Ikkunat avautuivat joka suuntaan, jolloin malli soveltui huonosti pienille kaupunkitonteille.
Hulvela
Hulvela on myöhäiskeskiajan uudisasutuskylä. Ensimmäinen maininta siitä on vuodelta 1540. Kylällä on kaksi alkuperäistä kantatilaa, puustellina toiminut Isotalo ja Vähätalo. Isotalon torppa Hakala itsenäistyi 1830-luvulla, ja siitä tehtiin kylän kolmas kantatila. Kylän tilaluku kasvoi harppauksin torpparilain ja siirtoväen asuttamisen aikoina. Kylän vanhat tilat ovat edelleen asutettuina ja muodostavat historiallisesti arvokkaan ympäristön.
Sakkovilppi
Viranomaisten käytössä oleva sakkolaskuri ja suora yhteys verotietoihin ovat tehneet sakkovilpistä vaikeaa ainakin tavallisten palkansaajien osalta. Säännöksellä on kuitenkin käyttöä määrättäessä esimerkiksi joidenkin yrittäjien päiväsakon suuruutta. Heillä on usein muunlaisiakin tuloja kuin palkkatuloja. Toisaalta verotiedot kertovat menneistä ajoista ja sakotettava haluaa sakotuksen tapahtuvan senhetkisten tulojen mukaan, jotka voivat olla olennaisesti alhaisemmat kuin verotiedoissa. Tällöin tulee taas esiin sakkovilpin mahdollisuus.
Marais poitevin
Marais poitevin [maʁɛ pwatvɛ̃] on läntisessä Ranskassa sijaitseva suoalue, joka ulottuu departementtien Vendée, Deux-Sèvres ja Charente-Maritime alueille. Nimi tarkoittaa ”Poitoun suota” ja juontaa entisen Poitounlahden nimestä.
William Gaines
Armeijavuodet
Kun toinen maailmansota alkoi, Bill Gaines hylättiin Yhdysvaltain armeijan, rannikkovartioston ja laivaston ennakkokutsunnoissa, joten hän meni kutsuntalautakunnan eteen ja pyysi tulla kutsutuksi armeijaan. Hänestä koulutettiin valokuvaaja Lowryn lentokentällä Denverissä. Hänet kuitenkin siirrettiin Oklahoma Cityn tukikohtaan, jossa ei ollut yhtään valokuvaukseen liittyvää ja hän päätyi pysyväiseen keittötyöhön.
Charles Keeling
Charles Keeling (20. huhtikuuta 1928 Pennsylvania – 20. kesäkuuta 2005 Montana ) oli yhdysvaltalainen ilmastotutkija. Keeling tunnetaan erityisesti ilmakehän hiilidioksidipitoisuuden mittauksista. 50 vuotta kestäneiden mittaustensa avulla hän osoitti, että pitoisuus vaihtelee vuorokauden- ja vuodenajan mukaan ja että pitoisuus kasvaa, kun fossiilisia polttoaineita poltetaan. Hiilidioksidipitoisuuden kasvua kuvaavaa tilastoa kutsutaan ”Keelingin käyräksi”.
Sinimäkien taistelu
Taistelu
Hyökkäys jatkui iltapäivällä, jolloin neuvostojoukkojen onnistui vallata Grenadierkukkula ja osa Lastenkodinkukkulasta. Taistelut jatkuivat 28. heinäkuuta tanskalaisten ja flaamien yrittäessä turhaan vallata takaisin Lastenkodinkukkulaa. Käydyissä taisteluissa SS-divisioona Langemarck menetti kaikki upseerinsa ja yksikkö lähetettiin kotimaahansa toipumaan. Sinimäkien taistelun raskaimmat yhteenotot käytiin 29. heinäkuuta, jolloin neuvostojoukkojen yhdeksän kilometrin pituudella tekemää tykistön tulivalmistelua tukivat pommi- ja maataistelukoneet. Venäläisen jalkaväen hyökkäys alkoi kello 9 ja sitä tuki noin sata panssarivaunua, joiden valtaosa oli uusia Josif Stalin -panssarivaunuja. Panssarivaunut jakautuivat kahteen osastoon ja ne alkoivat kiertää Grenadierkukkulan takamaastoon. Krenatöörirykmentti 45 ja Narvan-pataljoona pitivät puoliaan 109. armeijakunnan joukkoja vastaan iltaan saakka, jolloin kukkula menetettiin. Neuvostojoukot olivat nyt myös rakentaneet Narvanjoen yli sillan, jonka kautta tuotiin vahvistuksia. Neuvostojoukkojen vahvuus oli nyt 11 divisioonaa ja 6 panssariprikaatia.
Puolustajat tekivät 30. heinäkuuta 285. divisioonan ja krenatöörirykmenttien 45 ja 47 voimin vastahyökkäyksen menettämälleen kukkulalle. Kukkula vallattiin suurista tappioista huolimatta. Valtaajilla ei ollut tukenaan tykistöä tai panssarivaunua, vaan taistelut käytiin käsiasein ja kranaatein. Monet komppaniat kuihtuivat kymmenen miehen vahvuisiksi. Myös CIX armeijakunta kärsi mittavat tappiot ja sen iskuportaasta selvisi hengissä vain 255 miestä. Saksan päämaja otti esiin hyökkäykseen osallistuneiden kolmen SS-ryhmän poikkeuksellisen lujuuden tilannetiedotuksessaan 2. elokuuta ja krenatöörirykmentti 45:n I pataljoonan komentaja Paul Maitla palkittiin neljäntenä virolaisena ritariristillä. Leningradin rintaman komentaja Govorov oli nyt hankalassa asemassa. Hyökkäys oli pysähtynyt sekä Sinimäillä että Suomen Tali–Ihantalassa ja Vuosalmen taistelussa. Govorov korvasi loppuun kuluneen armeijakuntansa Narvan suunnassa Karjalankannakselta saapuneella CX armeijakunnalla. Neuvostojoukot aloittivat uuden hyökkäyksen 3. elokuuta, mutta hyökkäys tyrehtyi puolustajien tykistö- ja heitintuleen. Neuvostojoukot yrittivät vielä uutta hyökkäystä 5. elokuuta, mutta senkin tyrehtyi. Govorovin oli 10. elokuuta määrättävä joukkonsa luopumaan hyökkäyksestä Sinimäkien suunnalla.
Johan Wissman
400 metrillä Wissman on ollut sisäradoilla saavutettujen MM-hopean ja EM-kullan lisäksi kolmesti arvokisojen loppukilpailussa: Birminghamin sisäratojen EM-kisoissa 2007 hän oli neljäs, Osakan MM-kisoissa 2007 seitsemäs ja Pekingin olympialaisissa 2008 kahdeksas. Berliinin MM-kisoissa 2009 hän selviytyi välieriin, mutta ei juossut. Pariisin sisäratojen EM-kisoissa 2011 hän jäi alkueriin.
Gallie Åkerhielm
Gallie Åkerhielm, o.s. Hoffmann, (28. maaliskuuta 1907 Kazan, Venäjä – 3. syyskuuta 1968) oli ruotsalainen lastenkirjailija ja kääntäjä.
Luonnollinen luku
thumb|Luonnollisia lukuja voidaan käyttää asioiden lukumäärän ilmoittamiseen (yksi omena, kaksi omenaa, kolme omenaa,...) Luonnolliset luvut muodostavat lukujoukon, mutta joskus mukaan otetaan pienimmäksi luvuksi nolla eli.
Aritmeettinen tiheys
Vaikka parilliset luvut ovat yhtä mahtava lukujoukko kuin kaikki luonnolliset luvut, on niitä kuitenkin "vähemmän". Tämä voidaan havainnollistaa aritmeettisellä tiheydellä. Koska joka toinen luku on parillinen luku, on niiden tiheys 0,5.
Historiallisesti merkittäviä osajoukkoja
Paljon on tutkittu myös ystävällisiä-, täydellisiä-, runsaita- ja vajaita lukuja sekä taikaneliöitä ja Pythagoraan kolmikoita.
Luvut ihmisten historiassa
Kymmenjärjestelmä levisi ilmeisesti Eurooppaan indoeurooppalaisten mukana ja on siksi täällä käytössä kaikkialla. Siihen on toki sulautunut mukaan edeltäviä paikallisia lukujärjestelmiä, minkä kieliä opiskelevat voivat havaita nykyäänkin.
Kirjoitetut luvut ja luvuilla laskeminen
Vanhoja kiinalaisia kirjoja ei ole säilynyt jälkipolville. Eikä ihme, sillä esimerkiksi vuonna 213 eaa. keisari määräsi polttamaan kaikki valtakunnan kirjat. Niitä tekstejä, joita sen jälkeen kirjoitettiin, käyttivät pääasiassa kymmenjärjestelmää, jota käytettiin yleisesti paljon aiemmin. On löydetty kolikko 600 – 500 eaa., jonka arvo kirjoitettiin 10-järjestelmällä käyttäen paikkajärjestelmää. Lukujen merkitsemiseen oli käytössä kaksi järjestelmää, josta toinen hyödynsi paikkajärjestelmää ja toinen perustui kertolaskun periaatteisiin. Nolla saatiin paikkajärjestelmän avuksi intialaisilta noin 700 jaa., joka selvensi lukumerkintää "tyhjien paikkojen" jäädessä pois. Erityinen sauvanumerojärjestelmä on ainakin 300-luvulta eaa. ja matki ilmeisesti sauvoilla laskemista.
Roger Staubach
Staubach on Vietnamin sodan veteraani. Hänet on kelpuutettu College Football Hall of Fameen vuonna 1981, sittemmin myös Pro Football Hall of Fameen vuonna 1985.
Got Talent
Got Talent on tositelevisioformaatti, jota on esitetty useassa eri maassa, muun muassa Yhdysvalloissa, Ranskassa, Britanniassa, Portugalissa, Kreikassa, Belgiassa, Suomessa, Venäjällä ja Ruotsissa. Ohjelman ideana on etsiä lahjakkainta ja lupaavinta viihdekykyä. Ohjelmaan hakee niin akrobaatteja, taikureita, muusikkoja, stand up -koomikkoja kuin tanssijoitakin. Talent toimii kuten muutkin samantyyppiset kilpailuohjelmat, esimerkiksi Idols ja Tanssi jos osaat. Esikarsinnan läpäisevät jatkavat eteenpäin kohti finaalia ja voittoa. Esikarsinnassa raatina toimii puolueeton tuomaristo, ja loppupeleissä katsojilla on mahdollisuus äänestää oma suosikkinsa.
Bollebygdin kirkko
Paikalla on aikaisemmin sijainnut puukirkko, joka korvattiin keskiaikaisella kirkolla. Väkiluvun kasvettua keskiaikainen kirkko jäi pieneksi ja sillä oli suuri remontin tarve, joten päätettiin rakentaa uusi kirkko. Rakennustyöt aloitettiin syksyllä 1843 ja vuotta myöhemmin alkoi jumalanpalveluskäyttö, vaikkei kirkko ollut vielä valmis. Kirkko vihittiin käyttöön vuonna 1849. Aluksi kirkossa oli istumapaikat tuhannelle ihmiselle, nykyisin tilaa on 450 hengelle.
Kehonrakennuksen Suomen-mestaruuskilpailut
Kehonrakennuksen Suomen-mestaruuskilpailut on vuosittain järjestettävä kehonrakennuskilpailu. Ensimmäiset kilpailut järjestettiin vuonna 1971 Helsingissä. Naisten kilpailu otettiin mukaan vuonna 1981. Kilpailun järjestää Suomen Kehonrakennusliitto.
Mommilan veriteot
Kordelin oli Suomen suurin yksityinen maanomistaja ja yksi maan rikkaimmista miehistä. Hän omisti muun muassa Mommilan ja Jokioisten kartanot. Surmansa sai myös muun muassa Jokioisten kartanon isännöitsijä Paul Pettersson sekä Lahden suojeluskuntalaisia. Vajaata kuukautta myöhemmin Suomi julistautui itsenäiseksi ja myöhemmin ajauduttiin myös sisällissotaan.
7. marraskuuta
Kordelin kysyi matruuseilta kohteliaasti, ketä he etsivät, muttei saanut vastausta. Sen jälkeen Kordelin pyysi vieraita kohteliaasti istumaan. Hetken päästä Allên soitti flyygeliä ja syntymäpäivävieraat alkoivat tanssia. Tämä hämmästytti matruuseja. Kordelin tarjosi vieraille ruokaa, jota oli katettuna runsaasti ruokapöytiin. Matruusit kieltäytyivät, koska pelkäsivät ruuan olevan myrkytettyä.
Tapahtumat matkalla kohti Mommilan asemaa
thumb|left|Mommilan veritekojen murhapaikka. thumb|Mommila Vanhalan torppa. Vanhalan torpan suunnalta juoksi vihainen matruusi huutaen ja pistoolia heilutellen, suunnaten kohti Alfred Kordelinia kuljettavia hevosrattaita. Hän syöksyi vaunujen taakse ja iski pistoolillaan Kordelinia päähän, sitten ampuen tämän. Kordelinin hattu putosi maantielle ja ruumis kallistui vaunujen oikealle puolelle. Kordelinin pää vaipui vaunujen astinlaudalle. Jokioisten kartanon isännöitsijä Paul Pettersson istui kuskinpukilla, nähden murhan. Sitten matruusi ampui Pettersonia selkään, jolloin tämän ruumis retkahti taaksepäin, pudoten selälleen Kordelinin päälle, jalkojen jäädessä kuskinpukille.
Hevosrattaiden kuskina toiminut Oksanen juoksi tienvarren metsään ja meni kartanoon kertomaan tapahtumasta. Edempänä seisonut kuski Rainio käänsi kiireesti hevosensa ja ajoi kovaa vauhtia kartanoon kertomaan tapahtumasta.
Veriteon jälkeiset tapahtumat
Kymmenen päivää tapahtuneen jälkeen kotkalainen rankaisuretkiosasto etsi suojeluskuntalaisia miliisiltä saadun nimiluettelon perusteella.
Daniil Fomin
Fomin pelasi Venäjän alle 19- ja alle 21-vuotiaiden maajoukkueissa. Hän pelasi Venäjän A-maajoukkueessa ensimmäisen kerran lokakuussa 2020 Kansojen liigan ottelussa Turkkia vastaan. Hän on pelannut kesäkuun 15. päivään 2021 mennessä neljä A-maaottelua, joista kaksi ottelua avauskokoonpanossa.
Emad Moteab
Emad Moteab (oik. Emad Mohamed Abd El Naby Ibrahim, s. 20. helmikuuta 1983 Egypti) on egyptiläinen jalkapalloilija. Hän edustaa Egyptin valioliigassa pelaavaa Al-Ahlia.
Lohtusyöminen
Yhdysvalloissa lohtusyöminen on yhdistetty krooniseen stressiin, ja lohtusyöminen on tekijä Yhdysvaltojen lihavuuskriisissä.
Caledonian Forest
Metsäalueet muodostuivat viimeisen jääkauden jälkeen. Puut alkoivat levitä Britteinsaarille maakannaksen kautta, joka on nykyään Englannin kanaalin peittämä. Mäntymetsiä kasvoi lyhyen aikaa kaikkialla Britteinsaarilla, ennen kuin ilmasto lämpeni hitaasti ja männyt vetäytyivät Skotlannin Ylämaalle, alueelle joka on Britteinsaarilla ilmastoltaan sopivimpia niille.
Lahden oikorata
Hankkeen taustaa
Kerava–Lahti-rautatielinja on valtion Ratahallintokeskuksen 331 miljoonan euron hanke ja samalla myös yksi suurimmista suomalaisista julkisen rakentamisen hankkeista vuosiin. Rautateillä vastaavan kokoinen edellinen hanke oli Jämsänkoski–Jyväskylä-rautatie, joka valmistui vuonna 1977. Radan koko pituus on 74 kilometriä, josta 63 kilometriä on kokonaan uutta osuutta. Uusia rautatieasemia rataosuudella ovat Mäntsälän rautatieasema ja Haarajoen rautatieasema Järvenpäässä. Vuonna 2017 avattiin lisäksi Hennan rautatieasema Orimattilassa. Siltoja rataosuudella on 76.
Kerava–Lahti-rautatie kulkee 80-prosenttisesti Lahdenväylän lähellä, joten sen rakentamiseksi ei tarvinnut ottaa liikenteen käyttöön laajoja kokonaan uusia alueita. Maata lunastettiin kuitenkin 430 hehtaaria ja mailta asuinrakennuksia 27. Maaleikkauksia tehtiin 2 600 000 kuutiometriä ja kallioleikkauksia 1 900 000 kuutiometriä. Ratapenkereitä ja muita maa-alueita rakennettiin 4 000 000 kuutiometriä. Euroopan unionin rahastot kattoivat 331 miljoonan euron kustannuksista 20 miljoonaa euroa.
Pääkaupunkiseudun lähiliikenne
VR:n Z-junat ajavat Lahden oikorataa pitkin tunnin välein Helsingistä Lahteen, ja osa niistä jatkaa Lahdesta edelleen Kouvolaan.
Henna
Oikorata kulkee Mäntsälästä Lahteen Orimattilan Hennan kautta. Sinne on suunniteltu pistoraidemahdollisuutta mahdollisesti perustettavan teollisuusalueen yhdistämiseksi oikorataan.
Brașov
Ystävyyskaupungit
Brașovin ystävyyskaupunkeja ovat Cleveland ja Tampere.
Tykki
Tykkejä luokitellaan monin eri tavoin. Yhden tavan mukaan tykkiä kutsutaan kevyeksi, jos sen kaliiperi on alle 100 millimetriä, 100–200-millimetristä raskaaksi ja yli 200-millimetristä järeäksi. Toisen luokittelutavan mukaan alle 122-millimetrinen tykki on kevyt, 122–155-millimetrinen raskas ja yli 155-millimetrinen järeä. Jos tykin putken pituus on yli 30 tykin kaliiperia, sitä kutsutaan kanuunaksi tai kanuunahaupitsiksi, 12–30-kaliiperista haupitsiksi ja alle 12-kaliiperista mörssäriksi.
Wadidié Founè Coulibaly
Coulibaly on suorittanut taloushallinnon tutkinnon Kansojen ystävyyden yliopistossa Moskovassa ja tehnyt täydennysopintoja Abidjanissa ja Wuhanissa. Hän on työskennellyt Malin sairausvakuutuskassassa vuodesta 2012. Union pour la république et la démocratie -puolueeseen kuuluva Coulibaly nimitettiin Choguel Maïgan hallituksen nais-, lapsi- ja perheministeriksi kesäkuussa 2021.
George Seifert
George Seifert (s. 22. tammikuuta 1940) on yhdysvaltalainen amerikkalaisen jalkapallon valmentaja. Hän syntyi San Franciscossa, Kaliforniassa, ja valmistui Utah'n yliopistosta.
888casino
Historia
Casino-on-Netin perustivat veljekset Aaron ja Avi Shaked yhdessä kumppaneidensa Ron ja Shay Beb-Yitzhaqin, jotka myös ovat veljeksiä, kanssa vuonna 1997. Aaron Shaked sanoo keksineensä nettikasinon idean osallistuessaan hammaslääketieteen konferenssiin Monte Carlossa. Vuonna 1994 Antigua and Barbuda hyväksyivät vapaakauppa- & jalostusaluelain, mikä avasi tietä laillisten nettikasinoiden kehittymiselle. Vuonna 2010 Casino-on-Net muutti nimensä 888casinoksi ja yhtenäisti ilmeensä muiden 888-brändien kanssanssa. Vuoteen 2015 mennessä sivustolla oli lisenssi ja se toimi Gibraltarilla, New Jerseyssä, Tanskassa, Espanjassa sekä useissa muissa maissa ja alueilla.
Gaming Intelligence -lehti kuvasi 888casinoa ”ainoaksi aidosti pan-eurooppalaiseksi kasinoksi.”
Ylläs-Levi Hiihto
Historia
Menestyneimmät hiihtäjät Ylläs-Levi hiihdon historiassa ovat norjalaiset pitkiin matkoihin erikoistuneet maastohiihtäjät Andreas Nygaard ja Astrid Øyre Slind. Molemmat ovat voittaneet kilpailun kahdesti peräkkäin vuosina 2018 ja 2019. Tähän mennessä Ylläs-Levi hiihdon 70 kilometrin kisan ainut suomalaisvoittaja on entinen ampumahiihtäjä Kaisa Mäkäräinen, joka voitti vuonna 2023 naisten sarjan vapaan hiihtotavan kilpailun.
Einari Ketola
Ketola oli pitkään eläkkeelle jäätyään sukulaisten ja ystävien tuen varassa; hänet oli erotettu sodan jälkeen Näyttelijäliitosta häntä etupäässä Möttösen hahmon ja yleensäkin toimineen propagandan vuoksi syvästi vihanneen, tuolloin Valtiollisen poliisin ylimääräisenä osastopäällikkönä toimineen kommunistijohtaja Aimo Aaltosen pelottelujen johdosta (”Se on Neuvostoliiton tahto!”) tekosyyllä, ettei hänen alansa kuulu näyttämötaiteeseen ja liittoon kuulumattomuus oli tekosyy evätä muutkin eläkkeet – ja kansaneläkettä koskevat paperit makasivat unohtuneina jonkun kommunistisen eläkevirkailijan paperipinoissa.
Airlines PNG:n lento 4684
Onnettomuustutkinnassa todettiin, että näkölento onnettomuuspaikan alueella oli vaikeaa, sillä koneen reitillä oli runsaasti pilviä, sadekuuroja ja ukkosmyrskyjä. Epäsuotuisista olosuhteista huolimatta miehistö yritti jatkaa lentoa näkölentona, ja todennäköisesti kone joutui vuorten lähellä mittarilento-olosuhteisiin. Kone oli miehistön hallinnassa osuessaan vuoreen. Koska koneessa ei ollut mustia laatikoita, onnettomuustutkijat eivät saaneet täysin tarkkaa kuvaa onnettomuuteen johtaneista tapahtumista.
Permin aluepiiri
Pinnanmuodostus
Permin aluepiiri sijaitsee Itä-Euroopan tasangon koillisosassa ja Uralvuoriston länsirinteillä. Pinta-alasta 99,8 % kuuluu Eurooppaan ja 0,2 % Aasiaan.
Luonnonsuojelualueet
Valtakunnalliset luonnonpuistot muodostavat 1,7 % aluepiirin pinta-alasta ja alueelliset kohteet 7,3 %. Jälkimmäisiin kuuluvia rauhoitusalueita on 2,9 % aluepiiristä.
Asukasmäärä ja -tiheys
thumb|250px|Permin kaupunkia. Etualalla 1900-luvun alussa rakennettu Kristuksen taivaaseen astumisen kirkko. Vuoden 2009 alussa Permin aluepiirissä laskettiin olevan 2 708 419 asukasta, joista 127 815 (4,7 %) asui Permin Komin piirikunnassa. Koko Venäjän väestöstä aluepiiri muodostaa 1,9 % (16. sija Venäjän alueiden joukossa) ja Volgan federaatiopiirin väestöstä 9,0 % (5. sija).
Vuosien 1989 ja 2002 väestönlaskentojen välillä Permin alueen ja Permin Komin yhteenlaskettu asukasmäärä laski 3,1 miljoonasta 2,8 miljoonaan (8,8 %). Suurin syy väestön vähenemiseen on alhainen syntyvyys ja ikääntymiseen liittyvä korkea kuolleisuus. Yleisimmät kuolinsyyt ovat verenkiertoelimistön sairaudet, onnettomuudet, tapaturmat ja myrkytykset sekä kasvaimet. Myös lapsikuolleisuus on kasvussa.
Kaupunkiväestö
Aluepiirissä on 25 kaupunkia ja 36 kaupunkimaista taajamaa. Kaupunkiväestön osuus on 74,6 % (15. sija Venäjällä ja 5. federaatiopiirissä vuonna 2009). Suurimmat kaupungit ovat Perm, Berezniki ja Solikamsk.
Suur-Perm
Novgorodilaiset alkoivat tunkeutua Uralin pohjoisosaan 1000-luvun alusta lähtien. Novgorodin ja Moskovan suuriruhtinaskunnan välinen kilpailu alueen hallinnasta päättyi jälkimmäisen voittoon 1400-luvulla. Vuonna 1451 Moskovan suuriruhtinas Vasili II asetti Suur-Permin (Tšerdynin) ruhtinaaksi Mihail Jermolitšin. Vuosina 1455 ja 1462 ruhtinassuku ja osa Suur-Permin asukkaista käännytettiin ortodokseiksi. Ruhtinaskunnan itsenäinen asema päättyi vuonna 1472, jolloin Iivana III:n lähettämä sotajoukko löi permiläiset. Ruhtinas Mihailin sallittiin jäädä paikalleen Moskovan käskynhaltijana. Itsehallinto lakkautettiin lopullisesti vuonna 1505, jolloin Mihailin poika Matvei korvattiin Moskovasta lähetetyllä käskynhaltijalla. Tämän jälkeen alueesta tuli kiinteä osa Moskovan Venäjää.
Liikenne
Rautatieliikenteellä on tärkeä merkitys. Aluepiirin kautta kulkevat Kirovin, Permin ja Jekaterinburgin sekä Kazanin ja Jekaterinburgin väliset pääradat. Permin ja Jekaterinburgin välillä on myös Tšusovoin ja Nižni Tagilin kautta kulkeva rata, josta haarautuu Lysvan kautta toinen linja Jekaterinburgiin. Pohjoisen ja idän teollisuusalueille johtavat Tšusovoin ja Solikamskin sekä Permin ja Ugleuralskin väliset radat. Sverdlovskin rautateiden Permin osastoon ja Gorkin rautateiden Iževskin osastoon kuuluvien ratojen yhteispituus aluepiirissä on 1326 kilometriä, mistä 83,5 % on sähköistetty. Suurimmat rautatieasemat ovat Permissä ja Tšusovoissa.
Margaret Keane
Vuonna 2014 sai ensi-iltansa Tim Burtonin ohjaama elokuva Big Eyes, jossa häntä näyttelee Amy Adams.
Permin aluepiiri
Talous
Sähkön, kaasun ja veden tuotannossa ja jakelussa aluepiiri oli Venäjän alueiden joukossa 7. sijalla, jalostuksessa 9. sijalla ja hyötykaivannaisten tuotannossa 13. sijalla. Asukasta kohti laskettuna aluepiiri oli Venäjän kymmeneksi suurin veronmaksaja.
Tiedotusvälineet
Aluepiirissä ilmestyy kymmeniä sanoma-, aikakaus-, paikallis- ja ilmaisjakelulehtiä. Alueellisia sanomalehtiä ovat mm. Mestnoje vremja, Naša žizn, Novyi kompanjon, Permskije novosti ja Zvezda sekä talouslehdet Delovoje Prikamje ja Permski obozrevatel. Alueellisia liitteitä on valtakunnallisilla Argumenty i fakty, Izvestija, Kommersant ja Komsomolskaja pravda -sanomalehdillä. Jokaisessa piirikeskuksessa julkaistaan ainakin yhtä paikallislehteä. Permin Komin lehtiä ovat Parma ja Parma-Novosti.
Koulutus ja tiede
Vuonna 2008 aluepiirissä oli 964 lastentarhaa ja niissä 127 200 lasta. Lastentarhaa kävi 69,9 % ikäluokasta (20. sija Venäjän alueiden joukossa). Yleissivistäviä kouluja oli 978, joista kuusi yksityisiä. Oppilaita yleissivistävissä kouluissa oli 266 500. Todistuksen peruskoulutuksesta sai 24 200 ja keskikoulutodistuksen 13 900 oppilasta.
Puikkolaskenta
”Ohjelmisto”
Tärkein tarvittava ”ohjelmisto” puikkolaskimen käyttöön oli 45-lauseinen kertotaulu, jota Kiinassa on käytetty ammoisista ajoista asti, nimeltään yhdeksän-yhdeksän taulu, jonka opettelivat ulkoa niin koululaiset kuin kauppiaat, virkamiehet ja matemaatikot. Muu tarvittava ohjelmisto on alla esitellyt algoritmit.
Lineaarinen yhtälöryhmä
Algoritmi:
Sen jälkeen, kun yllä olevaa eliminaatiota oli sovellettu oikeanpuoleiseen ja keskimmäiseen sarakkeeseen, matriisi saatettiin kolmiomuotoon Huonointa laatua oli = douta. Siitä saatiin helposti lasketuksi muiden laatujen osuudet: parasta laatua viljaa 9 dou \frac{1}{4} ja keskilaatua=4 dou \frac{1}{4}>
Dyyni
Barkaanit
thumb|300px|Barkaani.
Sykloseriini
Ominaisuudet ja käyttö
Huoneenlämpötilassa sykloseriini on kiteistä ainetta. Yhdiste liukenee veteen ja hieman alkoholeihin. Sen antibioottiset ominaisuudet perustuvat siihen, että se estää bakteerien soluseinän synteesiin tarvittavien alaniinirasemaasin ja D-alaniini—D-alaniiniligaasin toimintaa. Sykloseriinin vaikutuskirjo on melko laaja, mutta erityisesti se vaikuttaa Mycobacterium-suvun lajeihin. Sykloseriiniä annostellaan tablettina ja sitä käytetään pääasiassa muille antibiooteille vastustuskykyisen tuberkuloosin hoidossa.
Islam Virossa
Viron muslimit ovat pääasiassa sunnalaisia tataareja (vuonna 2021 kaikkiaan 1937) tai šiialaisia azereja (vuonna 2021 yhteensä 1408). He ovat suurin ei-kristillinen uskonnollisen yhteisö Virossa. Viron suojelupoliisin vuosikirjan 2015 mukaan Viron muslimiyhteiskunta on perinteinen ja rauhanomainen mutta sisäisesti erimielinen. Jännitteet ovat keskittyneet Tallinnan Keevis-kadun Islam-keskukseen. Radikalismi on näkynyt islamilaisten terrorijärjestöjen symbolien käyttönä. Yksittäiset muslimit ovat olleet kiinnostuneita matkustamaan kriisipesäkkeisiin.
Elton John
1975–1979
Johnin uralla alkoi laskukausi Blue Movesin myötä. Hän ei saanut top 10 -singlejä enää kolmeen vuoteen ja myös hänen albumiensa myynti laski. John ei julkaissut vuonna 1977 uutta studioalbumia ja aloitti vuoden lopulla puolentoista vuoden tauon konsertoinnista. Hänet oli nimetty Watfordin jalkapalloseuran puheenjohtajaksi, ja hän teki seurassa muutoksia tavoitteenaan nostaa se nelosdivisioonasta ylemmäs, mikä onnistuikin nopeasti.
1990-luku
Kuningatar aateloi Elton Johnin helmikuussa 1998. Keväällä John erotti managerinsa John Reidin tämän aiheutettua Johnille 20 miljoonan punnan tappiot. Johnille asetettiin sydämentahdistin kesällä 1999. Vuoden 2000 Grammy-juhlissa Johnille myönnettiin legendan Grammy-palkinto.
Yksityiselämä
John on vuosia toiminut aktiivisesti AIDS-työn hyväksi ystäviensä Freddie Mercuryn ja Ryan Whiten kuoltua. Hän on perustanut nimeään kantavan hyväntekeväisyyssäätiön.
Elton John Suomessa
Elton John on esiintynyt Suomessa yhdeksän kertaa:
Kauniit ja rohkeat
Esittäminen Suomessa
Vuonna 2015 Kauniit ja rohkeat ei enää yltänyt Suomessa kahdenkymmenen katsotuimman ohjelman joukkoon. Sarjan seitsemästuhannes jakso esitettiin MTV3:lla 23. marraskuuta 2015.
Parhaat vuodet - Prinssi Frederik XIV
Parhaat vuodet - Prinssi Frederik XIV on Frederikin vuonna 1990 julkaistu albumi.
Panteleimon Kuliš
Panteleimon Oleksandrovytš Kuliš (, 8. elokuuta 1819 Voroniž, Tšernihivin kuvernementti, Venäjän keisarikunta – 14. helmikuuta 1897 Motronivka, Tšernihivin kuvernementti) oli ukrainalainen kirjailija, kansatieteilijä, kääntäjä ja historioitsija. Aleksanteri II:n valtakauden alkupuolella Kuliš oli merkittävimpiä ukrainalaisten kulttuurivaikuttaja, ja hänen kirjeessään tuttavalleen Venäjällä vuodelta 1858 on ensimmäinen tunnettu viittaus ajatukseen Ukrainan itsenäisyydestä. Kuliš julkaisi ukrainaksi romaaneja ja käänsi ukrainaksi esimerkiksi William Shakespearen teoksia. Kuliš osallistui myös ensimmäisen ukrainankielisen Uuden testamentin kääntämiseen. Kuliš jäi myöhemmin ukrainalaisten aktivistipiirien ulkopuolelle, ja hän kuoli Motronivkassa nykyisessä Ukrainassa vuonna 1897.